Јанис Хаџи

**Јанис Хаџи** (роден на 22 октомври 1998 во Истанбул) — романски фудбалер,  на  и на романската репрезентација.

## Животопис
[220px|thumb|left|Јанис со неговиот татко [Георге Хаџи|Георге во декември 2015.]]
Јанис е роден во Истанбул, Турција, додека неговиот татко Георге кој исто така бил фудбалер играл за Галатасарај. Има една сестра, по име Кира.

## Технички одлики
Се смета за голем млад фудбалски талент кој ветува. Стилот на игра на Хаџи е сличен во споредба со оној на неговиот татко, поради дриблингот, додавањата, способноста добро да се служи со двете нозе и плејмејкерските квалитети. Иако претпочита да ја игра улогата на офанзивен играч од средниот ред, тој е брз, агилен и разноврсен играч кој исто така е способен да игра неколку други улоги во предни позиции, па исто така, бил користен како крило, втор напаѓач или дури централен играч од средниот ред. Поради својата визија, техника и чувство за постигнување голови, тој е способен подеднакво за создавање шанси за своите соиграчи и постигнување голови.

## Клупска кариера
### Виторул Констанца
Својата кариера ја започнал во Академијата на Георге Хаџи на 10-годишна возраст. Во 2014 година се приклучил на , клуб со кој дебитирал во романската Лига 1 на 5 декември 2014 година, на возраст од само 16 години, влегувајќи како замена во последната минута на местото на Силвиу Пана во поразот со 1-2 на домашен терен од Ботошани. Шансата да дебитира ја добил од својот татко, кој во тоа време го предводел Виторул од клупата. На 29 мај 2015 година, Хаџи го постигнал својот прв гол во сениорска конкуренција, во ремито 4-4 против истиот противник, а исто така, во тој натпревар за првпат се појавил како стартер. Првата сениорска сезона ја завршил со 7 настапи и 1 гол.

Пред почетокот на следната сезона, иако на возраст од само 16 години Хаџи бил назначен за капитен на Виторул. Првиот гол во сезоната 2015-2016 го постигнал на 21 август 2015, во победата со 4-0 над Поли Темишвар, само неколку дена подоцна откако промашил пенал против . Во октомври, тој бил избран од *[[The Guardian]]* како еден од 50-те најдобри млади фудбалери во светот родени во 1998 година. Втората сезона ја завршил со 31 настап и 3 гола, помагајќи му на Витирул да заврши на петтото место на табелата и да избори квалификација во УЕФА Лигата на Европа за следната сезона.

### Фјорентина
На 10 јули 2016, Хаџи потпишал за италијанската  во трансфер вреден 2 милиони евра. Своето деби во Серија А го направил на 23 октомври 2016, на возраст од 18 години и еден ден, заменувајќи го Јосип Иличиќ во победата со 5–3 на гостувањето кај . До крајот на првенството, играл само уште еднаш влегувајќи повторно како замена во последното коло против , завршувајќи ја сезоната со само два настапи.

Откако во следната сезона, не добил ниту една прилика да игра за првиот тим на *виолетовите*, во јануари Хаџи ја напуштил Фјорентина и се вратил назад во Виторул.

### Враќање во Виторул Констанца
На 18 јануари 2018 година, Хаџи се вратил во Виторул Констанца за истите 2 милиони евра за кој Фјорентина пред тоа го купила со тоа што на италијанската екипа ќе и припаднат и 30% од идниот трансфер на играчот. Тој одиграл 14 натпревари и постигнал 6 гола во првата полусезона по враќањето во татковината.

Втората сезона на Хаџи по враќањето во тимот на неговиот татко се покажала како важна и повеќе плодна, откако тој постигнал 14 гола на 38 натпревари. На 2 септември 2018, Хаџи го постигнал својот прв гол за сезоната (од пенал), победничкиот за Виторул во победата со 2-1 над актуелниот шампион . На 5 октомври 2018, тој ги постигнал двата гола во победата со 2-1 на гостувањето кај ЧСМ Политехника Јаш. На 25 мај 2019, Хаџи го освоил својот прв трофеј во кариерата откако Виторул ја победил  со 2–1 во финалето на Купот на Романија.

### Генк
На 12 јули 2019, белгискиот шампион Генк го купил Хаџи потпишувајќи со играчот петгодишен договор. Сумата на трансферот изнесувала 8 милиони евра со вклучени бонуси за одредени успеси.

Своеото деби за Генк го направил на отворањето на белгиското првенство на 26 јули 2019, притоа постигнувајќи го победничкиот гол за својот тим во победата со 2-1 над Кортријк.

## Титули
### Клупски
#### Виторул Констанца
***[[Фудбалски куп на Романија|Куп на Романија]]** (1) : 2018–19
***[[Суперкуп на Романија]]** (1) : 2019

#### Генк
***[[Суперкуп на Белгија]]** (1) : 2019

### Поединечни
*Млад романски фудбалер на годината : 2015
*Лига 1 Тим на сезоната : 2017–2018, 2018–2019

## Наводи

## Надворешни врски

*Јанис Хаџи на soccerway
*Јанис Хаџи на transfermarkt

Категорија:Живи луѓе
Категорија:Романски фудбалери
Категорија:Фудбалери на ФК Виторул Констанца
Категорија:Фудбалери на ФК Фјорентина
Категорија:Фудбалери на ФК Генк
Категорија:Родени во 1998 година